Stine Schultz Heireng

Stine Schultz Heireng (født 20. oktober 1981) er en norsk sakprosaforfatter som utgir bøker om natur og friluftsliv ved Gyldendal Norsk Forlag. Hun ble tildelt Den norske friluftslivprisen i 2017 av stortingspresident Olemic Thommessen, sammen med søsteren Hege Schultz Heireng, som tidenes yngste. Søstrene fikk prisen «for å inspirere til hverdagseventyr i eget nærmiljø, og for sin jobb for lavterskel-friluftsliv». Samme år mottok de prisen Årets Villmarking. Søstrene, kanskje bedre kjent som Tursøstre, har gjestet flere TV- og radioprogrammer. I 2016 ble de nominert til Årets Nye Eventyrer for nærturprosjektet «52 overnattingsturer på 52 uker». 

Stine Schultz Heireng er utdannet statsautorisert revisor og jobber til daglig i Norges Idrettsforbund.

Bibliografi 
 2019: Kortreist. 70 fine hengekøyeturer fra Norges 15 største byer
 2017: Norges beste tureventyr

Referanser 

Norske sakprosaforfattere